**SUOMI 100 – SUOMALAISEN DEMOKRATIAN TULEVAISUUSKESKUSTELUT -HANKKEEN OHJAUSRYHMÄN 1. KOKOUS**

Aika 20.6.2017 kello 12:00

Paikka Oikeusministeriö, neuvotteluhuone Maakaari

Osallistujat (x) Johanna Suurpää (pj), OM

(x) Paula Laine, Sitra

(x) Pekka Timonen, Suomi 100 sihteeristö/VNK

(-) Suvi Innilä Suomi 100 sihteeristö/VNK

(-) Suvi Savolainen, VM

(x) Niklas Wilhelmsson, OM

(x) Liisa Männistö, OM (siht.), OM

(x) Onerva Martikainen (siht.), OM

1. **Kokouksen avaus ja osallistujien esittäytyminen**

Puheenjohtaja Johanna Suurpää avasi kokouksen klo 12:18.

1. **Hankesuunnitelman hyväksyminen (liite 1)**

Projektipäällikkö Liisa Männistö esitteli hankesuunnitelman sekä sen liitteet, aikataulun ja budjettisuunnitelman.

Ohjausryhmä hyväksyi hankesuunnitelman seuraavin täsmennyksin:

* Sovittiin, että vuorovaikutteisen kyselytunnin valmistelua jatketaan eduskunnan kanssa. Tilaisuutta varten on varattu Pikkuparlamentin auditorio ja eduskuntatalon auditorio (ajankohtavaihtoehdot 27. ja 29.11). Pekka Timonen tarkistaa kuitenkin vielä kesän aikana eduskunnan puhemiehistöltä, voidaanko kyselytunti järjestää eduskunnan istuntosalissa.
* Tubetus-yhteistyön onnistumista pidettiin tärkeänä siihen liittyvistä haasteista huolimatta. Sovittiin, että tubetus-yhteistyölle mietitään varavaihtoehtoja.
1. **Viestintäsuunnitelman hyväksyminen (liite 2)**

Männistö esitteli hankkeen alustavan viestintäsuunnitelman.

Päätettiin, että hankkeen slogan tulee muotoilla uudelleen. Sloganin pitäisi avata se, miksi ollaan liikeellä, ja siitä tulisi välittyä kolme tasoa: arvo, tunne, hyöty. Slogan voi koostua myös useammasta lyhyestä lauseesta. Projektiryhmä valtuutettiin miettimään slogania.

Paula Laine totesi, että Sitran järjestämien demokratiatapahtumien tavoitteet tarkentuvat vielä.

Päätettiin, että verkkokeskustelut toteutetaan vain siinä tapauksessa, että ne selkeästi hyödyttävät hankkeen muita osioita.

Männistö nosti esiin kysymyksen Suomi 100 -sihteeristön viestinnällisestä tuesta. Sovittiin, että Pekka Timonen selvittää Suomi 100 -sihteeristön panoksen ja budjetin erityisesti tubettaja-yhteistyöhön liittyen.

 Lopuksi käytiin läpi hankkeen lanseeraus SuomiAreenassa 10.7.2017. Hanke nostetaan esiin oikeusministeriön tiedotteessa ja oikeusministerin puheessa. Sovittiin, että Pekka Timonen keskustelee MTV:n kanssa hankkeen medianäkyvyyden maksimoimiseksi. Niklas Wilhelmsson käy oikeusministerin kanssa läpi hankkeen julkaisun SuomiAreenassa ja tiedustelee ministerin mahdollisuuksia osallistua SuomiAreenan Muutosterassi-tapahtumaan, jossa kirkko ja valtio kuuntelevat kansalaisten huolia ja kysymyksiä. Esitettyjä huolia/kysymyksiä pyritään selvittämään Ratkaisupajassa. Sovittiin, että myös Johanna Suurpää päivystää terassilla 10.7. lyhyen ajan.

1. **Muut asiat**

Ei muita asioita.

1. **Seuraavan kokouksen ajankohdasta sopiminen**

Todettiin, että ohjausryhmä pyrkii kokoontumaan noin kerran kuussa. Seuraavan kokouksen ajankohta sovitaan sähköpostitse.

1. **Kokouksen päättäminen**

Johanna Suurpää päätti kokouksen klo 13:13.

LIITTEET Hankesuunnitelma

 Viestintäsuunnitelma